Säntpooliad ja kevadlilled 7. - 15. 05.  Säntpooliad on olnud läbi aegade armastatud toalilled. Tänu kaunile lehestikule, õiterohkusele, erinevates värvitoonides õitele ja väikesele kasvule sobivad nad hästi siseruumide haljastuseks. Säntpoolia perekonnas on 6 liiki, kelle  esindajad on looduslikult levinud Ida-Aafrikas. Säntpooliaid kutsutakse rahvapäraselt aafrika- või varjukannikesteks . Lisaks säntpooliatele tutvustatakse näitusel ka teisi gesneerialisi, näiteks keerdviljakuid, punahuuli, vasklehikuid ja urnõisi. Säntpooliad meie näitusel pärinevad erakogudest. Teise poole näitusest hõlmavad kevadlilled. Lisaks tuntumatele kevadistele õitsejatele tulpidele, nartsissidele, hüatsintidele ja püvililledele saab näha ka koerahambaid, linnupiimasid, kobarhüatsinte, aga ka teisi  kevadlilli. Tulbid pärinevad tuntud lillekasvataja Arvi Paali erakogust.  Näituse kuraatorid: Tiia Jaanus, Taimi Puusepp, Krista Kaur